##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 91. schôdza

 Číslo: CRD-66/2019

584

**U z n e s e n i e**

**Ústavnoprávneho výboru Národnej rady Slovenskej republiky**

**z 19. marca 2019**

k návrhu poslancov Národnej rady Slovenskej republiky Martiny Šimkovičovej a  Petra Marčeka na vydanie zákona, ktorým sa mení a dopĺňa **zákon č. 161/2015 Z. z. Civilný mimosporový poriadok** (tlač 1270)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslancov Národnej rady Slovenskej republiky Martiny Šimkovičovej a  Petra Marčeka na vydanie zákona, ktorým sa mení a dopĺňa zákon č.  161/2015 Z. z. Civilný mimosporový poriadok (tlač 1270);

 **B. o d p o r ú č a**

Národnej rade Slovenskej republiky

 návrh poslancov Národnej rady Slovenskej republiky Martiny Šimkovičovej a  Petra Marčeka na vydanie zákona, ktorým sa mení a dopĺňa zákon č.  161/2015 Z. z. Civilný mimosporový poriadok (tlač 1270) **schváliť** s touto zmenou:

V čl. II sa slová „1. apríla“ nahrádzajú slovami „1. júna“.

Zmena účinnosti sa navrhuje z dôvodu aktuálneho priebehu legislatívneho procesu a z dôvodu zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

 **C. p o v e r u j e**

predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 19. marca 2019 do písomnej správy výboru podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru.

 Róbert Madej

predseda výboru

overovatelia výboru:

Ondrej Dostál

Irén Sárközy

##